Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1237

5. A képzés fõbb tanulmányi területei 5.1. Társasági jog és cégjog: legalább 20, legfeljebb 28 kreditpont. E tanulmányi területen a jogszabály anyagának feldolgozásán túl a joggyakorlat részletes és szemináriumi foglalkozásokat is magában foglaló megismertetésére kerül sor. Ki kell térni a konszernjogi szabályokra és a közvetlenül kapcsolódó jogterületek anyagára is. 5.2. A vállalkozások pénzügyi folyamatainak alapöszszefüggései: legalább 20, legfeljebb 28 kreditpont. Cél, hogy a képzésben résztvevõk megismerkedjenek a vállalkozások közgazdasági célkitûzéseivel, a tevékenységüket kifejezõ, megjelenítõ pénzügyi folyamatok alapösszefüggéseivel és a számvitel alapvetõ szabályaival. A tananyag elsajátításának lehetõvé kell tenni a további egyéni képzést és e szakterületen dolgozó szakemberekkel való kommunikáláshoz szükséges ismereteket. 5.3. A gazdasági társaságok felszámolásának és csõdeljárásának szabályai: legalább 15, legfeljebb 23 kreditpont. A vonatkozó jogszabályok és joggyakorlat megismertetésén túl ki kell térni a kapcsolódó anyagi jogi kérdésekre is. 5.4. Egyes jogterületek gazdasági társaságokra vonatkozó speciális szabályai: legalább 15, legfeljebb 23 kreditpont. E körben fel kell dolgozni az adójog, a munkajog és társadalombiztosítás, a koncessziós és a privatizációs jog, az értékpapírjog legfontosabb és célirányos szabályozását. 5.5. A társasági jog nemzetközi összefüggései: legalább 20, legfeljebb 28 kreditpont. A gazdasági társaságok tevékenységére figyelemmel szükséges a nemzetközi magánjog, az EU társasági jogának, a vám-, deviza- és külkereskedelmi szabályok megismertetése. Foglalkozni kell a külföldi társaságalapítás, illetve a külföldiek befektetéseinek legfontosabb kérdéseivel is.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes